Representación do nacemento de Xesús (San Salvador de Meis, Pontevedra).
Imaxe dunha bóla nunha árbore de Nadal.
*Este artigo trata sobre a celebración cristiá, para o artigo sobre o mes de nadal vexa decembro.*
O **Nadal** (do latín *dies natalis* 'día do nacemento') é unha festa cristiá que conmemora o nacemento de Xesús de Nazaret. A Igrexa católica latina, as Igrexas protestantes e a maioría das Igrexas ortodoxas celébrana o 25 de decembro. Algunhas Igrexas ortodoxas e católicas orientais celébrana o 7 de xaneiro, xa que non aceptan o calendario gregoriano.

Data
----

A data orixinal de celebración do Nadal na tradición cristiá oriental era o 6 de xaneiro, xunto coa Epifanía, e segue a ser así no calendario litúrxico da Igrexa apostólica armenia, e festividade pública en Armenia. En 2013 hai unha diferenza de 13 días entre o actual calendario gregoriano e o calendario xuliano. Aqueles países e Igrexas que empregan o calendario xuliano (ou equivalentes) celebran, xa que logo, o Nadal e a Epifanía o 25 de decembro e o 6 de xaneiro respectivamente, que correspóndense co 7 e o 19 de xaneiro do calendario xuliano. Por esta razón Exipto, Etiopía, Eritrea, Rusia, Xeorxia, Ucraína, Serbia, Macedonia e Moldova celebran o Nadal cando no calendario gregoriano é o 7 de xaneiro. As Igrexas ortodoxas de Bulgaria, Grecia, Romanía, Antioquía, Alexandría, Albania, Finlandia e América celebran o Nadal o 25 de decembro no calendario xuliano revisado, que correspóndese tamén co 25 de decembro do gregoriano.

Historia e características
--------------------------

### Orixe

O Nadal ten a súa orixe nunha festividade pagá, cando a humanidade festexaba o solsticio de inverno, o nacemento da luz e con ela o revivir da terra e a garantía das vindeiras colleitas. A cultura romana adoptou as celebracións na mesma data. Posteriormente o cristianismo asimilou a data da celebración como día do nacemento de Cristo, mesturando ritos populares con outros novos. As celebración actuais mesturan, logo, ritos pagáns (tizón de Nadal, árbore de Nadal, Apalpador, Papá Noel...) con relixiosos (nacemento de Xesús, Belén, Día de Reis...). 

### Cristianismo

Segundo os Evanxeos, Xesús naceu en Belén de Xudea. Seus pais foron María e Xosé, estando estes de viaxe para seren rexistrados no censo romano. O nacemento de Xesús, de acordo cos seus seguidores, cumpría as profecías xudías sobre a chegada dun mesías que redimiría o mundo do pecado.

As súas orixes remóntanse ao espallamento da relixión cristiá no século II: os romanos celebraban o día 25 o *Natalis Solis Invicti* 'nacemento do sol invicto'; por outra banda, os pobos xermánicos celebraban unha festa pagá no solsticio de inverno. Ben puido ser que a Igrexa decidise facer coincidir as datas.

A noite do 24 de decembro a igrexa católica celebra a misa do galo que conmemora o nacemento de Xesucristo. Porén, nos países occidentais no último século celébrase o Nadal dende o 24 de decembro ata o día de Reis o 6 de xaneiro como unha festa de reunión familiar e cun compoñente comercial importante, perdendo en gran medida o espírito relixioso.

Galería de imaxes
-----------------

* Estrela de Belén.Estrela de Belén.
* Iluminación de Nadal xunto á casa consistorial de Pontevedra.Iluminación de Nadal xunto á casa consistorial de Pontevedra.

Notas
-----

1. ↑  "O Nadal en sete palabras". *Portal das Palabras*. Consultado o 22 de decembro do 2015.
2. ↑  Artigo sobre o Nadal en Portal das Palabras

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***Nadal*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Nadal*** |

### Outros artigos

* O Nadal na cultura popular galega
* Hold Nickar
* Panxoliña
* Tarxeta de Nadal
* *Mummers*
* *Boxing Day*

### Ligazóns externas

* O nadal galego pagán

| * v
* c
* e
Nadal |
| --- |
| 

|  |  |  |  |
| --- | --- | --- | --- |
|     | 
Tarxeta de NadalDecembro na cultura popular galegaO Nadal na cultura popular galegaApalpadorOlentzeroTió de Nadal
 | 
NoiteboaReis MagosCabalgata dos Reis MagosEpifaníaPanxoliñaVilancicoTizón de Nadal
 | 
NoitevellaAninovoPapá NoelHold NickarÁrbore de NadalMari Lwyd
 |

 |

|  |  |
| --- | --- |
| Control de autoridades | 
* Wd: Q19809
* AAT: 300069053
* BNCF: 6510
* BNF: 11938756z
* BRE: 3513044
* EBID: ID
* GND: 4065075-3
* HDS: 027289
* JSTOR: christmas
* LCCN: sh85025303
* NDL: 00567029
* NKC: ph117162
* PSH: 7895
* SUDOC: 027319466
* Treccani: natale

 |